





 **Με λίγα λόγια..**

 Εκείνη την εποχή γίνονταν στην Αθήνα πολλές συγκρούσεις επειδή ο λαός ζητούσε να καταργηθούν τα χρέη και να ξαναμοιραστεί η γη. Οι **ευγενείς** ζήτησαν από **τον Σόλωνα ( ποιητής και νομοθέτης)**  να φτιάξει νόμους. **Οι αποφάσεις του :**

 **1.** Διέγραψε τα χρέη των αγροτών. **2.** Απαγόρεψε να γίνεται κάποιος δούλος επειδή δεν μπορεί να πληρώσει το χρέος του.

 Ο νόμος του ονομάστηκε ***σεισάχθεια.* Τι είναι ;** **Σεισάχθεια… σείω + άχθος** = ταρακουνώ + βάρος δηλ… έβγαλε ένα βάρος από τους φτωχούς.

Ακόμα, χώρισε τους πολίτες **σε 4 κατηγορίες** όχι με βάση την καταγωγή τους, αλλά με κριτήριο **το εισόδημά** τους. Δεν μετρούσε πια η αριστοκρατική καταγωγή των ευγενών.

 **Όμως, ο Σόλωνας δεν μοίρασε τη γη, όπως ζητούσε ο λαός.**

Την άσχημη κατάσταση εκμεταλλεύτηκε **ο Πεισίστρατος,** που έγινε αρχικά αρχηγός των φτωχών και στη συνέχεια αρχηγός του κράτους. **Έγινε τύραννος.** Τον ενδιέφερε περισσότερο το δικό του συμφέρον. Τον διαδέχτηκε ο γιος του, Ιππίας. Αργότερα οι Αθηναίοι τον έδιωξαν.

 **Ερωτήσεις που πρέπει να ξέρεις να απαντάς :**

 **1.** Ποια ήταν τα αιτήματα των κατοίκων της Αθήνας ; Πώς δόθηκε η λύση;

 **2.** Ποια μέτρα πήρε ο Σόλωνας για τους αγρότες; Τι ονομάστηκε **σεισάχθεια;**

 **3.** Με ποια μέτρα ο Σόλωνας αποδυνάμωσε τους ευγενείς;

 **4.** Τι δεν κατάφερε να κάνει ο Σόλωνας;

 **5.** Ποιος εκμεταλλεύτηκε αυτήν την κατάσταση και πώς άσκησε την εξουσία;